1. ***Яуап:Белдең бер һүҙ, белмәһәң ике һүҙ.***
2. Яуап: уҡыу, яҙыу,тыңлау, һөйләү
3. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла****)***

 ***Яуап: архаизмдар***

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

**Яуап:һөйләмдә хәбәр булып киләләр.**

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.

**Яуап: йырлай-2-се затта,берлектә, алмам-1-се затта, берлектә,үҫкән- 3-сө затта,берлектә, булайым- 1-се затта, берлектә**

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?

**Яуап: теркәүестәр.**

1. Тыныш билдәләрен ҡуйығыҙ, аңлатығыҙ: *Ғилем –ҡош, аҡыл -ҡанат.*

**Яуап: : Ғилем –ҡош, аҡыл -ҡанат.**

1. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

**Яуап:шул- күрһәтеү алмашы, нимә- һорау алмашы.**

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

**Яуап: инеш һөйләм йәйә эсендә килгән**

1. ***Көнөн*** *яуа,* ***төнөн*** *яуа,*

 *Аҙна яуа бер тоташтан,*

 *Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала?

**Яуап:антонимдар**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?

**Яуап:бер составлы һөйләмдәр.Атама һөйләмдәр.**

1. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

**Яуап:фразеологик берәмек**

1. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.

**Яуап:зәңгәр-төҫтө белдерә, тын, яҡты, ғорур-ыңғай сифатты белдерә, нескә- сифаттар**

1. Йомаҡтарҙың яуаптарын яҙығыҙ:

А)Өфөнөң уртаһында нимә тора? **Яуап: Ф хәрефе**

Б) Дәрес аҙағы ни менән бөтә? **Яуап: С хәрефенә**.

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? **Яуап:5 ҡош йөҙә.**

15. ***Унлап, һигеҙләп*** һандарының төрөн билдәләгеҙ?

**Яуап: сама һандары**

16.Биш ***баш*** умарта, ете ***дана*** китап. Билдәләнгән һүҙҙәр нисек атала?

**Яуап:**

***17.Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?

**Яуап:Рәүеш**

***18."Ҡурайҡайым еңел, көйө ауыр”*** тигәнде һеҙ нисек аңлайһығыҙ?

***Яуап:көйө уйланырға мәжбүр итә, тыңлаусының уй- хистәре ауыр.***

*19.Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?**

*Яуап: нығынған һүҙбәйләнештәр, йәки фразеологизмдар тип атала.*

20. *Айыу майы һөртөү* – мәғәнәһен аңлатығыҙ.

Яуап: фразеологик берәмек, урлау тигәнде аңлата.